དྲིས་ལན།ང་ལ་མཚོན་ན་སྒྲུང་གཏམ་གསར་རྩོམ་བྱེད་དོན་གྱི་ཐད་ལ་འགྱུར་ལྡོག་མང་པོ་བྱུང་མྱོང་།དང་ཐོག་རྩོམ་པ་པོ་ཞིག་བྱེད་འདོད་པའམ་དེའི་མིང་གི་ཆེད་དུ་ཡིན་ཏེ།ང་ཚོ་མཚོ་ལྷོ་མི་རིགས་དགེ་ཐོན་སློབ་གྲྭ་ནས་སློབ་སྦྱོང་བྱེད་པའི་སྐབས་ཏེ།ལོ་ནསལོའི་བར་ནི་བོད་ཀྱི་དེང་རབས་རྩོམ་རིག་གསར་པ་འཕེལ་མགོ་རྩོམ་སྐབས་ཡིན་ཏེ།བོད་ཀྱི་རྩོམ་རིག་སྒྱུ་རྩལདངསྦྲང་ཆརཟླ་ཟེརསོགས་དུས་དེབ་འཕྲོ་རིམ་འཕྲོར་བྱུང་བ་དང་བསྟུན་ནས།དཔལ་དོན་གྲུབ་རྒྱལ་དང་གླང་མདུན་དཔལ་འབྱོར།བཀྲ་ཤིས་དཔལ་ལྡན།ཆབ་འགག་རྡོ་རྗེ་ཚེ་རིང་།རེབ་གོང་རྡོ་རྗེ་མཁར།རྡོ་རྗེ་རིན་ཆེན།ལྗང་བུ།ཚེ་རིང་དོན་གྲུབ་སོགས་རྩོམ་པ་པོའི་དཔུང་སྡེ་ཡང་བྱུང་བ་རེད་པས།ང་ཡང་ཁོ་ཚོའི་བརྩམས་ཆོས་ལ་ཀློག་པར་ཧ་ཅང་དགའ་བའི་སྐོར་ཡིན་ལ།རིམ་བཞིན་དུ་རང་ཉིད་ཀྱང་རྩོམ་པ་པོ་ཞིག་ཏུ་ཨེ་འགྱུར་ལ་ཚོད་ལྟ་བྱས་པ་ཡིན།དེའི་རྗེས་ནས་རྩོམ་ཡོན་གྱི་ཆེད་དུ་བྲིས་པ་ཡིན་ཞེས་ཟེར་ཆོག་སྟེ།སློབ་མཐར་ཕྱིན་རྗེས་ངས་ཐད་ཀར་རྒྱལ་གཉེར་ཞིང་ར་ཞིག་ཏུ་དགེ་རྒན་གྱི་བྱ་བ་བསྒྲུབས་པ་ཡིན་པས་ཟླ་ཕོགས་ཧ་ཅང་དམའ་བའི་ཁར་དུས་ཚོད་ལྟར་སྟེར་ནུས་ཀྱི་མེད་པས་སྒོར་མོའི་དཀའ་ངལ་ཆེ།ངའི་སྒྲུང་གཏམ་མང་ཆེ་བ་ཞིག་དེ་དུས་བྲིས་པ་ཡིན་ཞིང་རྩོམ་ཡོན་ཡང་འབེལ་བོ་འདུག་པས།ངོ་མ་དེ་ནི་རྟ་རྒྱུག་ཞོར་མེ་ཏོག་འབལ་ཞོར་ཞེས་པ་མ་རེད་དམ།ཡིན་ནའང་སྐབས་དེར་བྲིས་པའི་སྒྲུང་གཏམ་གྱི་རྒྱུ་སྤུས་ཧ་ཅང་ཞན།ཧ་ཧ་ཧ།ལ་ལར་ད་ལྟར་བལྟས་ན་ངོ་མ་ངོ་གནོང་བ་ཞིག་ཀྱང་རེད།དེ་རྗེས་ང་རང་ནུབ་བྱང་མི་རིགས་སློབ་ཆེན་དུ་ཕྱིན་པ་ནས་བཟུང་སྒྲུང་གཏམ་གསར་རྩོམ་བྱ་བར་ཁ་ཕྱོགས་གསར་པ་ཞིག་འགྱུར་མགོ་བརྩམས་ཤིང་།བརྩམས་ཆོས་རེ་རེར་རང་ཉིད་ཀྱིས་འགན་འཁུར་འོས་པ་དང་།རང་ཉིད་ཀྱི་སྒྲུང་གཏམ་གསར་རྩོམ་བྱེད་པ་དེས་བོད་ཀྱི་རྩོམ་རིག་གོང་འཕེལ་དུ་འགྲོ་བར་ཕན་ཐོགས་ཅུང་ཙམ་ཨེ་འབྱུང་གི་འདུན་པས་བསྐུལ་ཏེ་ད་བར་དུ་རྒྱུན་བསྐྱངས་པ་ཡིན།